เรื่องร้องเรียน: การจัดงานลีลาศ ตรงริมคลองผดุงกรุงเกษม การจัดงานนี้ส่งผลกระทบเรื่องเสียงดังมาก และคนที่มาร่วมงานไม่ใช่คนในชุมชน เพราะดูได้จากรูป ซึ่งบ้านละแวกแถวนี้ เค้าปิดบ้านกันหมด ต้องการความเป็นส่วนตัวและพักผ่อน เสียงดังไปจนถึงทางรถไฟด้านหลัง ควรไปจัดที่เขตป้อมปราบฯ ค่ะ
การดำเนินการของเจ้าหน้าที่: ปัจจุบันกิจกรรมดังกล่าวได้จัดเสร็จสิ้นในวันที่ 30 กันยายน 2566 ทั้งนี้ หากมีข้อผิดพลาดประการใด คณะผู้จัดขออภัยมา ณ โอกาสนี้ พร้อมทั้งยินดีน้อมรับคำแนะนำ เพื่อเป็นแนวทางในการปรับปรุงให้ดียิ่งขึ้นต่อไป
ความเห็นของผู้แจ้ง: แจ้งเรื่องไปตั้งแต่งานเทศกาลเริ่มนานมากแล้ว เพิ่งจะแก้ปัญหาเพราะว่ากิจกรรมนั้นเสร็จสิ้น ช้ามากค่ะ
พื้นที่: แขวงรองเมือง เขตปทุมวัน กรุงเทพมหานคร